Eesti kartul - väärtus läbi aegade
2025-04-28 18:00 - 20:00 (Europe/Tallinn) | Jõgevamaa, Jõgevamaa, Eesti
Palamuse Muuseumis on tulemas üks vägev üritus juba 28. aprill kell 18 muuseumi peamajas: Eesti kartul-väärtus läbi aegade

Kartuli sortidest räägib kartuliaretaja Terje Tähtjärv
kartulitoitudest räägib kohaliku toidu spetsialist Ülle Jukk
tutvume raamatutega kartulikasvatusest ja kartultoitudest
suur KARTULINÄITUS -Jõgeval aretatud kartulisortidest

Ühesõnaga palju kartulit ja seda kõike TASUTA

Piimaveiste nakkushaigused ja praktiline farmi bioturvalisuse kava koostamine
2025-04-29 10:00 - 2025-04-30 15:30 | Tartu, Eesti
Koolitus annab piimatootjate erialaseid teadmisi karja nakkushaiguste ennetamiseks ja ohjamiseks ning farmi sise- ja välisbioturvalisuse korraldamiseks.

Koolituse sihtrühm:

Osalema on oodatud aegunud oskustega farmitöötajad, veterinaarid, loomaarsti abilised.
Koolituse sihtrühma ei kuulu EMÜ töötajad ja üliõpilased.

Koolitus toimub auditoorselt nelja õppepäevana: 29. ja 30. aprill ning 6. ja 7. mai 2025
Õppetöö toimub kõigil koolituspäevadel kell 10.00-15.30.
Koolitusel osalemiseks tuleb:

kuuluda sihtrühma;
õigeaegselt registreeruda koolitusele (link opens in new page;)
hiljemalt 13. aprilliks 2025 esitada motivatsioonikiri (link opens in new page);
varuda aega koolituspäevadel osalemiseks ja jaksu valitud koolitus ka lõpetada.

Koolitus toimub ülikoolides ja rakenduskõrgkoolides toimuvate täiskasvanute täienduskoolituse kursuste riikliku koolitustellimuse 2025–2026. aastaks tellimuse raames ning tegevust rahastab ESF VÕTI programm “Täiskasvanuhariduse arendamine ja mitteformaalsete õppimisvõimaluste pakkumine”.

Otsekülvi katsepõllu kevadine ühisjalutus
2025-04-29 12:00 - 14:00 | Harjumaa, Harjumaa, Eesti
29. aprillil algusega kell 12.00 toimub eAgronomi otsekülvi katsepõllul ühisjalutus Jüri lähistel, Harjumaal.
Sügisel külvasime me talinisu järgi talinisu ja seda katset iseloomustavad eelkõige keerulisemad tingimused nii mullastiku, kivisuse kui ka põhususe poolest. Lisaks sellele külvasime me kõrvalpõllule ka rapsi taliodra põhu sisse.
Põllujalutus kestab orienteeruvalt 2 tundi. Selle aja jooksul teeme põllul ühise jalutuskäigu, kus eAgronomi agronoomid jagavad oma teadmisi ja kogemusi otsekülvi tehnoloogia ning erinevate külvikute tulemuste kohta. See on suurepärane võimalus saada vahetut tagasisidet, arutleda kolleegidega ning õppida midagi uut.
Et saaksime osalejatega arvestada, palume oma tulek eelnevalt registreerida siin: https://forms.gle/XMbPR9rw5WJFU9m27
Koguneme põllul. Täpse asukoha leiate siit: https://maps.app.goo.gl/sVUqqN5VmeRy7F6m9
Võta võimalusel kaasa oma joogipudel või termos – nii saad nautida jooke just endale sobival temperatuuril ja aidata vähendada plastikjäätmeid. Iga korduvkasutatav pudel loeb!
MEELDETULETUSEKS
Talinisu talinisu järel külvasid järgnevad masinad

Bednar Directo NO
Bourgault FMS
Junkkari D300
Multiva Forte FX
Virkar Dynamic DC
Väderstad Seedhawk 800C
Horsch Avatar 6.16SD
Novag TForceplus 650
Horizon DSX 40-20
Tanzi Tigon 8.42
Aguirre TD-T400

Rapsi taliodra põhu sisse külvasid järgnevad masinad

Multiva eCerex
Väderstad Tempo
Virkar Dynamic
Horsch Avatar

Tuleviku maaelu Vara
2025-05-03 10:00 - 13:00 | Tartumaa, Eesti
Olete oodatud terve perega “Tuleviku maaelu” inspiratsioonipäevale Vara kogukonnakeskusesse 3.mail!
Uurime koos, milliseid keskkonnasõbralikke põllumajandustavasid ja koostöövõimalusi leidub nii Eestis kui ka mujal maailmas. Arutame, kuidas neid praktikas katsetada ning millist mõju need võivad avaldada maaelule ja kogukondadele. Juttu tuleb nii tootmise mitmekesistamisest kui võimalustest, kuidas ühte maatükki erinevate ettevõtmiste hüvanguks kasutada.

Kuupäev ja kellaaeg: 03. mail kell 10.00-13.00
Asukoht: Vara kogukonnakeskus, Peipsiääre vald
Inspiratsioonipäeval osalemine on TASUTA, kuid palume registreeruda (https://elfond.ee/tulevikumaaelu/vara ).

Mida oodata?

Inspiratsiooniettekanded – lihaveiseksvataja Airi Külvet jagab oma kogemust elurikkust toetavast loomakasvatusest, maaettevõtluse rõõmudest ja muredest ning koostööst teiste talunikega.
Aruteluringid – üheskoos mõtestame lahti, mis võimalused on kohalikuks koostööks.
Filmiseanss – vaatame ühiselt inspireerivaid lühifilme agrometsandusest.
Tegevused lastele
Koostöö ja uued tutvused – inspiratsioonipäev on suurepärane võimalus leida oma kodukandist mõttekaaslasi ja arutada koostöövõimalusi kohaliku toidu kasvatamise vallas.

Keda ootame osalema?

Peresid, kes on kolimas või juba kolinud maale ning soovivad leida piirkonnas tegutsemis- ja koostöövõimalusi.
Maaomanikke ja pikaaegseid maaperesid, kes otsivad uusi arengusuundi.

Tule kohale, saa inspiratsiooni ja leia uusi tuttavaid!
Jooksev info FBs: https://fb.me/e/2ULTeMuJB
